‘दबंग-3’ : टी सीरीज ने खरीदे म्यूजिक राइट्स, अब सैटेलाइट और डिजिटल पर नजर - lifeberrys.com हिंदी
‘दबंग-3’ : टी सीरीज ने खरीदे म्यूजिक राइट्स, अब सैटेलाइट और डिजिटल पर नजर
सलमान खान (Salman Khan) की नई फिल्म की घोषणा होते ही इसके अधिकारों को खरीदने की होड़ शुरू हो जाती है। हाल ही में भारत की सफलता ने सलमान खान की आगामी फिल्म दबंग-3 (Dabangg-3) को लेकर बाजार को गर्म कर दिया है। इस फिल्म के विभिन्न अधिकारों को खरीदने के लिए कम्पनियों में होड़ मच गई है। बताया जा रहा है कि इस फिल्म के म्यूजिक राइट्स टी सीरीज (T-Series) के भूषण कुमार ने खरीद लिए हैं। अभी फिल्म के गानों को लेकर खबरें आना ही शुरू हुई थीं और तुरंत ही टी-सीरीज ने इसका म्यूजिक खरीद लिया है।
अरबाज खान बैनर की ‘दबंग (Dabangg)’ सीरीज के गाने हमेशा से लोगों के बीच चर्चा का विषय रहे हैं। ‘फेविकोल से’ हो या फिर ‘मुन्नी बदनाम हुई’; हर एक गाना आज तक लोगों की जुबान पर है। यही कारण है कि ‘दबंग 3’ के गानों को लेकर ऐसा उत्साह देखने को मिला है। फिल्म ‘दबंग 3 (Dabangg-3)’ की शूटिंग अभी चल रही है।
सलमान खान (Salman Khan) अपने सोशल मीडिया अकाउंट से लगातर फैंस को फिल्म के बारे में जानकारी देते रहते हैं। इसके साथ-साथ फिल्म के सेट से सामने आने वाले वीडियो और तस्वीरें भी लोगों के उत्साह को बढ़ाते रहते हैं। ‘दबंग 3’ में सलमान खान के साथ सोनाक्षी सिन्हा (Sonakshi Sinha) भी दिखाई देंगी, जो उनकी पत्नी रज्जो का किरदार निभाती दिखेंगी।
dabangg 3 music rights |
dabangg 3 news |
sonakshi sinha news |